stanford-oval/wikipedia huggingface dataset:
Barbara Walters
Varhainen elämä

Waltersin Englannista kotoisin ollut isä toimi tuottajana Broadwaylla. Waltersilla oli kaksi sisarusta, vanhempi veli ja nuorempi sisar. Hänen veljensä kuitenkin kuoli keuhkokuumeeseen kolme vuotta Waltersin syntymän jälkeen. Vaikka perhe oli etniseltä alkuperältään juutalainen, Waltersia ei kasvatettu uskonnollisesti hänen isänsä ateistisuuden takia.
Ura

Vuonna 1961 Walters sai työtä NBC-kanavan aamuohjelmasta The Today Show, jolle hän teki tutkimustyötä ja kirjoitti juttuja. Vuoden kuluttua hän alkoi kehittää, kirjoittaa ja editoida itse raporttejaan ja haastattelujaan. Vuonna 1974 Waltersista tuli The Today Show:n  ensimmäinen naispuolinen juontaja. Vuonna 1976 hän siirtyi ABC:n iltauutisten ankkuriksi. Vuonna 1979 hän siirtyi ABC:n uutismakasiiniin 20/20. Hän lähti sarjasta 2004. Hän juonsi luomaansa The View -keskusteluohjelmaa vuosina 1997–2014.
Walters sai tähden Hollywood Walk of Famelle kesäkuussa 2007.
Aiheesta muualla

Kuvia tai muita tiedostoja aiheesta Barbara Walters Wikimedia Commonsissa
Barbara Walters Internet Movie Databasessa. (englanniksi)
Baeokystiini

| Baeokystiini |
| --- | --- |

Tunnisteet
IUPAC-nimi:  4-fosforyylioksi-N-metyylitryptamiini
CAS-numero:  21420-58-6
PubChem CID:  161359
Ominaisuudet
Molekyylikaava:  C11H15N2O4P
Moolimassa:  270.222 g/mol
Baeokystiini tai baeosystiini on useissa psilosybiinisienistä esiintyvä myrkyllinen, voimakkaan epätodellisen aistivaikutelman synnyttävä tryptamiinijohdannainen.[lähde? ] Aine esiintyy pieninä määrinä useimmissa psilosybiinisienissä psilosybiinin, norbaeosystiinin ja psilosiinin kanssa. Baeokystiinin vaikutuksista ihmisruumiiseen on hyvin vähän tietoa.
Aiheesta muualla

PubChem: Baeocystin (englanniksi)
Kyoto Encyclopedia of Genes and Genomes (KEGG): Baeocystin (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Baeocystin
Tryptamiinit
5-MeO-DIPT
5-MeO-DMT
5-MeO-MIPT
AET
AMT
bufoteniini
DET
DMT
DPT
ibogaiini
johimbiini
LSD
melatoniini
psilosiini
psilosybiini
ritsatriptaani
serotoniini
sumatriptaani
tryptamiini
tryptofaani
Käännös suomeksi
Maantiepyöräilyn maailmanmestaruuskilpailut 2019

Maantiepyöräilyn maailmanmestaruuskilpailut 2019 järjestettiin Yorkshiressä, Isossa-Britanniassa, 22.−29. syyskuuta 2019. Kilpailujen maalipaikkana toimi Harrogate. Kilpailujen ohjelmassa olivat henkilökohtainen aika-ajo ja maantieajo naisille, miehille, alle 23-vuotiaille miehille sekä nais- ja miesjunioreille. Uutena lajina oli "sekajoukkueaika-ajoviesti", jossa joukkueen kolme miespyöräilijää ajoi ensin yhden kilpailukierroksen joukkueaika-ajoa ja kolme naispyöräilijää jälkimmäisen kierroksen.
Tulokset

Lähteet: Tissot Timimng Cyclingnews, Pro Cycling Stats
Tulokset > Miehet

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |

| Maantieajo |  Mads Pedersen | 6.27.28 |  Matteo Trentin | sama aika |  Stefan Küng | + 0.02 |
| Aika-ajo |  Rohan Dennis | 1.05.05,35 |  Remco Evenepoel | + 1.08,93 |  Filippo Ganna | + 1.55,00 |
Miehet - alle 23-vuotiaat
| Maantieajo |  Samuele Battistella | 3.53.52 |  Stefan Bissegger | sama aika |  Thomas Pidcock | sama aika |
| Aika-ajo |  Mikkel Bjerg | 40.20,42 |  Ian Garrison | + 26,45 |  Brandon McNulty | + 27,69 |
Miesjuniorit
| Maantieajo |  Quinn Simmons | 3.38.04 |  Alessio Martinelli | + 0.56 |  Magnus Sheffield | + 1.33 |
| Aika-ajo |  Antonio Tiberi | 38.28,25 |  Enzo Leijnse | + 0.07,79 |  Marco Brenner | + 0.12,62 |
Tulokset > Naiset

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |

| Maantieajo |  Annemiek van Vleuten | 4.06.05 |  Anna van der Breggen | + 2.15 |  Amanda Spratt | + 2.28 |
| Aika-ajo |  Chloé Dygert Owen | 42.11,57 |  Anna van der Breggen | +1.32,35 |  Annemiek van Vleuten | +1.52,66 |
Naisjuniorit
| Maantieajo |  Megan Jastrab | 2.08.00 |  Julie de Wilde | sama aika |  Lieke Nooijen | sama aika |
| Aika-ajo |  Aigul Garejava | 22.16,23 |  Shirin van Anrooij | + 3,61 |  Elynor Bäckstedt  | + 10,93 |
Tulokset > Sekajoukkueet

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |

| Sekajoukkueaika-ajoviesti |  Alankomaat | 38.27,60 |  Saksa | + 22,75 |  Yhdistynyt kuningaskunta | + 51,27 |
| Sekajoukkueaika-ajoviesti | Lucinda Brand Riejanne Markus Amy Pieters Koen Bouwman Bauke Mollema Jos van Emden  | 38.27,60 | Lisa Brennauer Lisa Klein Mieke Kröger Tony Martin Nils Politt Jasha Sütterlin  | + 22,75 | Lauren Dolan Anna Henderson Joscelin Lowden John Archibald Daniel Bigham Harry Tanfield  | + 51,27 |
Ashley Harkleroad

| Ashley Harkleroad |
| --- | --- |
 Ashley Harkleroad vuonna 2007.
Henkilötiedot
Syntynyt: 2. toukokuuta 1985 (ikä 39) Rossville, Georgia, Yhdysvallat
Kansalaisuus:   Yhdysvallat
Tennispelaaja
Pituus:  165 cm
Paino:  55 kg
Kätisyys:  oikea
Ammattilaisena:  2000–
Palkintorahat:  1 022 094 USD
Kaksinpeli
Paras sijoitus:  39. (9.6.2003)
Turnausvoittoja:  0
Voitot/tappiot:  213–140
Grand Slam -turnauksissa
Australian avoimet:  3. kierros (2007)
Ranskan avoimet:  3. kierros (2003)
Wimbledon:  2. kierros (2006)
Yhdysvaltain avoimet:  2. kierros (2003)
Nelinpeli
Paras sijoitus:  39  (29. tammikuuta 2007)
Voitot/tappiot:  96–77
Aiheesta muualla
ITF
WTA
Ashley Harkleroad (s. 2. toukokuuta 1985 Rossville, Georgia) on yhdysvaltalainen tennispelaaja. Hän on ollut parhaimmillaan WTA:n ranking-listalla 9. kesäkuuta 2003 sijalla 39. Harkleroad on voittanut urallaan kahdeksan ITF-turnausta kaksinpelissä ja neljä nelinpelissä.
Grand Slam -turnauksissa hän on päässyt parhaimmillaan kolmannelle kierrokselle Ranskan avoimissa 2003 ja Australian avoimissa 2007. Wimbledonissa ja Yhdysvaltain avoimissa hän on päässyt parhaimmillaan toiselle kierrokselle.
Tennisura > Uran alku

Harkleroad siirtyi ammattilaiseksi 12. kesäkuuta 2000 ollessaan 15-vuotias. Vuonna 1999 hän pelasi ensimmäisen ITF-turnauksensa Floridassa. Seuraavana vuonna hän pelasi ensimmäisen WTA-karsintaturnauksensa Miamissa ja ensimmäisen kerran Grand Slam -turnauksessa Yhdysvaltain avoimissa. Vuonna 2001 hän pelasi ITF-turnauksissa, yhdessä WTA-turnauksessa ja Yhdysvaltain avointen pääsarjassa. Lisäksi hän voitti tyttöjen turnauksen nelinpelin Wimbledonissa Gisela Dulkon kanssa. Vuonna 2002 Harkleroad voitti ensimmäisen WTA-ottelunsa San Diegossa Rita Grandea vastaan, mutta hävisi toisella kierroksella Jennifer Capriatille. Waikoloassa ja Bratislavassa hän pääsi myös toiselle kierrokselle. Bratislavan nelinpeliturnauksessa hän pääsi välieriin asti María Emilia Salernin kanssa. Vuoden 2002 päättyessä hän oli maailmanlistan sijalla 115.
Tennisura > Nousu maailmanlistan sijalle 39 (2003–2005)

Hänen läpimurtokautensa oli vuosi 2003, oltuaan maailmanlistan sijalla 101, hän voitti Charlestonin WTA-turnauksessa kolme top-20 pelaajaa. Villillä kortilla turnaukseen päässyt Harkleroad voitti toisella kierroksella sijalla 16 olleen Jelena Bovinan, toisella kierroksella sijalla 19 olleen Meghann Shaughnessyn, ja kolmannella kierroksella maailmanlistan yhdeksännen, Daniela Hantuchován. Välierässä hän hävisi Justine Henin-Hardennelle. Strasbourgin turnauksessa hän pääsi välieriin asti. Ranskan avoimissa hän voitti Saori Obatan ja yhdeksänneksi sijoitetun Daniela Hantuchován luvuin 7–6(2), 4–6, 9–7, mutta hävisi kolmannella kierroksella sijoittamattomalle Magüi Sernalle 3–6, 6–1, 6–2. 9. kesäkuuta 2003 julkaistulla maailmanlistalla hän nousi uransa korkeimmalle sijalle 39. Tokion nelinpelissä hän pääsi finaaliin Ansley Cargillin kanssa.
Vuonna 2004 hän pääsi WTA-turnauksen finaaliin Aucklandissa voittaen muun muassa Anna Smašnovan ja Marion Bartolin, mutta hävisi finaalissa Eléni Daniilídoulle. Quebecissä hän pääsi nelinpelin finaaliin. Vuonna 2005 Harkleroad aloitti kauden vasta huhtikuussa loukkaannuttuaan elokuussa 2004, joten hän oli tippunut maailmanlistan sijalle 209. Kauden päätteeksi hän kuitenkin nousi sijalle 117.
Tennisura > Nelinpelifinaaleja (2006)

Harkleroad aloitti kauden Aucklandin turnauksella, jonka pääsarjaan hän pääsi karsintojen kautta. Hän hävisi kuitenkin avauskierroksella Jill Craybasille. Australian avointen pääsarjaan hän pääsi karsintojen kautta, ja voitti avauskierroksella Peng Shuain suoraan kahdessa erässä. Toisella kierroksella hän hävisi maailmanlistan neloselle, Marija Šarapovalle luvuin 6–1, 7–5. Harkleroadilla oli toisessa erässä kolme eräpalloa, mutta hän ei pystynyt hyödyntämään niitä.
Wimbledonissa Harkleroad voitti ensimmäisellä kierroksella Jelena Kostanić Tošićin, mutta hävisi toisella kierroksella 67 minuuttia kestäneen ottelun jälleen Marija Šarapovalle. Kauden aikana Harkleroad pääsi kahdessa WTA-tason nelinpeliturnauksessa Bethanie Mattek-Sandsin parina finaaliin, mutta he hävisivät molempina kertoina. Harkleroad päätti kauden kaksinpelissä sijalla 86 ja nelinpelissä sijalla 55.
Tennisura > ITF-turnausvoittoja (2007)

Harkleroad valittiin Yhdysvaltain joukkueeseen Hopman Cupiin, kun Venus Williams ei pystynyt osallistumaan loukkaantumisen takia. Hän pelasi yhdessä Mardy Fishin kanssa, ja he jäivät alkulohkoon Harkleroadin hävitessä kaikki pelaamansa ottelut. Harkleroad taisteli Tatiana Golovinia vastaan kolme erää, häviten lopulta 3–6, 6–4, 3–6. Harkleroad hävisi Nadja Petrovalle 3–6, 0–6 ja Alicia Molikille 6–3, 4–6, 4–6.
Kauden ensimmäisen WTA-turnauksensa Harkleroad pelasi Australian Hobartissa. Hän hävisi ensimmäisellä kierroksella Sybille Bammerille lukemin 7–6(2), 6–1. Australian avoimissa hän voitti Yuan Mengin ja 17:nneksi sijoitetun Anna-Lena Grönefeldin, mutta hävisi kolmannella kierroksella 15:nneksi sijoitetulle Daniela Hantuchoválle lukemin 7–6 (6), 5–7, 3–6. Nelinpelissä Harkleroad ja Galina Voskobojeva pääsivät puolivälieriin asti. Ranskan avoimissa Harkleroad voitti ensimmäisellä kierroksella Aleksandra Wozniakin, mutta hävisi toisella kierroksella yhden tunnin ja 48 minuuttia kestäneessä ottelussa Venus Williamsille luvuin 1–6, 6–7(8). Ottelussa Williams teki naisten syötön nopeusennätyksen pääsarjassa (206 km/h), jota hän kuitenkin paransi jo Yhdysvaltain avoimissa elokuussa 2007. Wimbledonissa hän hävisi avauskierroksella Roberta Vincille ja Yhdysvaltain avoimissa Ioana Raluca Olarulle. Kauden päätteeksi hän voitti San Franciscon, Pittsburghin ja La Quintan ITF-tason turnaukset, ja oli kauden päättyessä WTA-listan sijalla 76.
Tennisura > Tauolle jääminen (2008–2009)

Harkleroad aloitti kauden Aucklandista, jossa voitti avauskierroksella maailmanlistan 43:nnen Émilie Loitin. Toisessa ottelussaan hän hävisi Marina Erakovicille 7–6(5), 7–5. Seuraavassa turnauksessaan Hobartissa hän voitti kolme karsintaottelua, ja pääsi turnauksen pääsarjaan. Pääsarjassa hän voitti kolme top-100 pelaajaa, kunnes hävisi välierässä ykköseksi sijoitetulle Vera Zvonarjovalle. Australian avoimissa Harkleroad hävisi ensimmäisellä kierroksella Virginie Razzanolle. Kaksi viikkoa myöhemmin hän debytoi Yhdysvaltain Fed Cup -joukkueessa. Saksaa vastaan pelatuissa otteluissa Harkleroad voitti Tatjana Malekin ja Sabine Lisickin.
Indian Wellsissä Harkleroad voitti toisella kierroksella maailmanlistan sijalla 38 olleen Lucie Šafářován ja kolmannella kierroksella sijalla 15 olleen Dinara Safinan. Neljännellä kierroksella hän hävisi sijalla 19 olleelle Agnieszka Radwańskalle erin 6–2, 4–6, 6–4. Sony Ericsson Openissa hän pääsi kolmannelle kierrokselle voittamalla toisella kierroksella Virginie Razzanon 6–4, 6–4, mutta hävisi Jelena Vesninalle 4–6, 7–5, 4–6. Turnauksen jälkeen hotellissa kysta puhkesi hänen munasarjassaan, joten hän joutui sairaalaan, jossa hänet leikattiin. Toukokuussa paluun pelikentille tehnyt Harkleroad hävisi Ranskan avointen ensimmäisellä kierroksella Serena Williamsille 6–2, 6–1. Nelinpelissä hän ja Voskobojeva pääsivät puolivälieriin voittamalla mm. toisella kierroksella toiseksi sijoitetun parin. Seuraavassa turnauksessaan ’s-Hertogenboschissa hän voitti maailmanlistan sijalla 20 olleen Francesca Schiavonen, mutta hävisi toisella kierroksella Tamarine Tanasugarnille. Wimbledonissa hän puolestaan hävisi avauskierroksella Amélie Mauresmolle. Harkleroad vetäytyi Yhdysvaltain avoimista raskauden takia. 30. maaliskuuta 2009 hän synnytti pojan.
Tennisura > Paluu tenniskentille (2010)

Harkleroad teki paluun tenniskentille Sony Ericsson Openissa, Miamissa. Hän hävisi kuitenkin heti avauskierroksella Alicia Molikille. Stanfordissa hän hävisi avauskierroksella Marion Bartolille 6–1, 6–4 ja Cincinnatissa Chan Yung-janille 6–2, 7–6(4). Hän ei ole pelannut elokuun 2010 jälkeen.
Muuta

Harkleroad meni naimisiin Alex Bogomolovin kanssa vuonna 2004, mutta he erosivat myöhemmin. Harkleroadin isä Danny toimii painoalalla ja on pelannut jalkapalloa Tennesseen yliopistossa, äiti Tammy on opettaja. Harkleroadin valmentaja ja aviomies on entinen tennispelaaja Chuck Adams. 30. maaliskuuta 2009 heille syntyi vauva, jonka nimi on Charlie. Heidän toinen lapsensa, Loretta Lynn, syntyi huhtikuussa 2011.
Toukokuussa 2008 Harkleroad kertoi esiintyvänsä Playboy-lehden elokuun numerossa alasti.
Aiheesta muualla

Wikimedia Commonsissa on kuvia tai muita tiedostoja aiheesta .
Ashley Harkleroadin WTA Tour -profiili
Ashley Harkleroad Billie Jean King Cup -sivustolla (englanniksi)
Harkleroad Australian avointen nelinpelissä 2007.
Luçon

Luçonin kaupungin keskustaa
Luçon on kaupunki ja kunta Vendéen departementissa Pays de la Loiren hallintoalueella Ranskassa. Kunnassa oli 9 311 asukasta vuoden 1999 väestönlaskennassa. Luçonin pinta-ala on 32 neliökilometriä.
Tunnettuja luçonilaisia

Kardinaali Richelieu, kardinaali, herttua ja poliitikko, toimi Luçonin piispana 1605–1624
Maantiepyöräilyn maailmanmestaruuskilpailut 2022

| Maantiepyöräilyn maailmanmestaruuskilpailut 2022 |
| --- | --- |
 
Sijainti:  Wollongong, Uusi Etelä-Wales Australia
Avajaiset:  18. syyskuuta 2022
Päättäjäiset:  25. syyskuuta 2022
 ← Flanderi 2021 Glasgow 2023 → 
Maantiepyöräilyn maailmanmestaruuskilpailut 2022 olivat järjestyksessään 95. maantiepyöräilyn maailmanmestaruuskilpailut. Ne järjestettiin 18.–25. syyskuuta 2022 Wollongongissa, Australiassa.
Mitalistit > Elite

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |

Miehet
| Maantieajo |  Remco Evenepoel (BEL) | 6h 16' 08" |  Christophe Laporte (FRA) | + 2' 21" |  Michael Matthews (AUS) | + 2' 21" |
| Aika-ajo |  Tobias Foss (NOR) | 40' 02.78" |  Stefan Küng (SUI) | + 2.95" |  Remco Evenepoel (BEL) | + 9.16" |
Naiset
| Maantieajo |  Annemiek van Vleuten (NED) | 4h 24' 25" |  Lotte Kopecky (BEL) | + 1" |  Silvia Persico (ITA) | + 1" |
| Aika-ajo |  Ellen van Dijk (NED) | 44' 28.60" |  Grace Brown (AUS) | + 12.73" |  Marlen Reusser (SUI) | + 41.68" |
Sekakilpailut
| Sekaviesti |  Sveitsi Stefan Bissegger Elise Chabbey Nicole Koller Stefan Küng Marlen Reusser Mauro Schmid | 33' 47.17" |  Italia Edoardo Affini Elena Cecchini Filippo Ganna Vittoria Guazzini Elisa Longo Borghini Matteo Sobrero | + 2.92" |  Australia Georgia Baker Luke Durbridge Alexandra Manly Michael Matthews Luke Plapp Sarah Roy | + 38.40" |
Mitalistit > Alle 23-vuotiaat

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |

Miehet alle 23-v.
| Maantieajo |  Yevgeniy Fedorov (KAZ) | 3h 57' 08" |  Mathias Vacek (CZE) | + 1" |  Søren Wærenskjold (NOR) | + 3" |
| Aika-ajo |  Søren Wærenskjold (NOR) | 34' 13.40" |  Alec Segaert (BEL) | + 16.34" |  Leo Hayter (GBR) | + 24.16" |
Naiset alle 23-v.
| Maantieajo |  Niamh Fisher-Black (NZL) | 4h 24' 26" |  Pfeiffer Georgi (GBR) | + 12" |  Ricarda Bauernfeind (GER) | + 12" |
| Aika-ajo |  Vittoria Guazzini (ITA) | 45' 20.71" |  Shirin van Anrooij (NED) | + 1' 48.74" |  Ricarda Bauernfeind (GER) | + 2' 17.37" |
Mitalistit > Juniorit

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |

Juniorimiehet
| Maantieajo |  Emil Herzog (GER) | 3h 11' 07" |  António Morgado (POR) | + 0" |  Vlad Van Mechelen (BEL) | + 55" |
| Aika-ajo |  Joshua Tarling (GBR) | 34' 59.26" |  Hamish McKenzie (AUS) | + 19.19" |  Emil Herzog (GER) | + 33.45" |
Juniorinaiset
| Maantieajo |  Zoe Bäckstedt (GBR) | 1h 47' 05" |  Eglantine Rayer (FRA) | + 2' 07" |  Nienke Vinke (NED) | + 2' 07" |
| Aika-ajo |  Zoe Bäckstedt (GBR) | 18' 26.78" |  Justyna Czapla (GER) | + 1' 35.78" |  Febe Jooris (BEL) | + 1' 48.98" |
Asematie (Vantaa)

| Asematie> Stationsvägen |
| --- | --- |
 Asematie itään kohti liikekeskus Dixiä syksyllä 2021
Kaupunki:  Vantaa
Alkupiste:  Ratatie, Tikkurilan aseman ja liikekeskus Dixin eteläpääty
Päätepiste:  risteys, jossa katu yhdistyy Kielotiehen ja Tikkuraittiin
Katso myös:  Asematie (Vantaa) Commonsissa
Asematie (ruots. Stationsvägen) on katu Tikkurilan aseman läheisyydessä Vantaan Tikkurilassa. Rautatieasemalta Kielotielle ja edelleen Tikkuraitti-kävelykadulle ulottuvan noin 350-metrisen Asematien varrella on lukuisia merkittäviä rakennuksia, kuten Vantaan kaupungintalo, Tikkurilan kirkko ja kauppakeskus Tikkuri.
Asematie on keskustamaista katutilaa liikerakennuksineen ja suurine näyteikkunoineen. Aluetta reunustaa korkea ja tiivis rakentaminen, kuten toimisto- ja liikekeskus Dixi katualueen itäpuolella, mutta itse kadun rakennuksineen on sanottu säilyttäneen poikkeuksellisen pitkään 1950-lukulaisen identiteettinsä, joka ”ei pyri dominoimaan kaupunkikuvassa”. Kadun länsipäässä vanhan kirkon korvaaminen uudella, korkeammalla kirkolla ja uudella asuinkorttelilla vuosina 2018–2021 muutti alueen yhtenäisen matalaa mittakaavaa, ja myös kadun itäpuolelle on kaavailtu korkeampaa rakentamista ja uusia liiketiloja, jopa tornitaloa. Muutos kävelykaduksi alkoi keväällä 2023, ja ensimmäinen vaihe valmistui saman vuoden joulukuussa.
Historia

Vuonna 1862 perustetun Tikkurilan rautatieaseman välittömässä läheisyydessä oleva Asematie on ollut olemassa jo aseman perustamisen ajoilta. Aluksi katu kuitenkin ulottui koillissuuntaisena vain puoleenväliin nykyisestä ja haarautui nykyisen torin kohdalta pohjoiseen. Asemanpuoleiseen päätyyn alkoi hiljalleen rakentua liiketiloja. Vuodesta 1927 alkaen kadun varressa sijaitsi puinen Miljoonatalo-liikerakennus, joka oli alun perin valmistunut huvilaksi Helsingissä vuonna 1837. Rakennus siirrettiin Tikkurilaan Kruununhaasta, ja kallis prosessi antoi sille uuden Miljoonatalo-nimen. Miljoonatalo purettiin vuonna 1982, ja sen tilalle rakennettiin kauppakeskus Tikkuri.
Asematien vanhimpia olemassaolevia rakennuksia ovat vuonna 1956 valmistuneet matala liikerakennus Kassantalo ja sen vieressä oleva viisikerroksinen asuintalo Asematien ja Ratatien kulmassa. Kassantalon asemanpuoleisessa päädyssä toimi 1950-luvulla Suur-Helsingin Osuuskassan konttori. Kassantalon viereen valmistui samankorkuinen liikerakennus Asematie 3 vuonna 1975. Kokonaisuutta on kutsuttu myös ”Kassan kortteliksi”.
Keskeisinä rakennuksina kadun tyhjään länsipäähän suurten peltojen reunaan valmistuivat Tikkurilan kirkko keväällä 1956 ja saman vuoden lopulla Vantaan kaupungintalo eli silloinen Helsingin maalaiskunnan kunnantalo. Kaupungintalon itäiselle puolelle osoitteeseen Asematie 5 valmistui seuraavana vuonna As. Oy Leppäpuisto, kolmikerroksinen asuin- ja liikerakennus, johon perustettiin maitokauppa. Rakennuksessa toimivat aluksi myös Tampereen Jalkinekauppa Oy,  nimismiehen toimisto sekä Puu ja Rauta Oy. Vuonna 1978 Leppäpuisto-talon alakerrokseen perustettiin Kenkäasema-niminen kenkäkauppa, joka toimi samassa rakennuksessa kesään 2011 saakka, jolloin rakennus purettiin.  Yritys antoi rakennukselle uuden kutsumanimen, sillä koko rakennusta on kutsuttu nimellä Kenkäaseman talo.
Historia > Männistönpuisto

Kadun varrelle uuden torin kupeeseen on karttaan merkitty Männistönpuisto-niminen kulmaus. Käytännössä puisto on kuitenkin kadonnut, kun lähes kaikki alueen puut kaadettiin Tikkurilan uuden keskustasuunnitelman tieltä syksyllä 2010. Aikaisemmin Männistönpuisto oli metsikkö kaupungintalon ja rautatieaseman välissä. Sen tilalle nousi korkeita asuinrakennuksia liiketiloineen sekä Männistönpolku-niminen kevyen liikenteen väylä Asematien ja Ratatien väliin. Uudeksi Tikkurilan keskustan viheralueeksi luotiin Kirjastopuisto kaupungintalon ja Tikkurilan kirjaston väliin. Vilkkaassa puistossa leikki- ja skeittipaikkoineen on järjestetty ulkoilmakonsertteja ja esitetty elokuvia.
Historia > Tieliikenteen vähentyminen

Asematiellä ei nykyasussaan ole poikittaisia tieliikenteen katuyhteyksiä. Ennen vuotta 2015 Kenkäaseman talon ja kaupungintalon välistä eli nykyisen torin kohdalta kulki Vehkatie-katu Tikkurilan kirjastolle. Autotie haarautui kirjaston ympäristössä sekä Kielotielle että Lummetielle. Uusi keskustasuunnitelma toreineen ja sen kulmassa olevine asuinrakennuksineen poisti tieliikenteen ja muutti Vehkatien kevyen liikenteen väyläksi, joka johtaa Kirjastopuiston läpi ja kirjaston takaa Lummetielle.
Historia > Uusi kirkko ja asuinkortteli

Tikkurilan vanha kirkko purettiin uudemman kirkon tieltä vuonna 2018. Samalla koko Unikkotielle ulottuva kortteli seurakuntatiloineen purettiin ja tilalle alettiin rakentaa asuinkorttelia. ”Kohtaamisen kortteliksi” nimitettyyn vuonna 2021 valmistuneeseen kokonaisuuteen kuuluu paljon HOASin opiskelija-asuntoja. Uuden kirkon rakennustyömaa vei kadulta tilaa niin, että tammikuussa 2020 Asematiestä tehtiin yksisuuntainen Kielotieltä aseman suuntaan.
Historia > Muutos kävelykaduksi

Asematie kaavoitettiin kävelykaduksi vuonna 2009. Muutostyöt aloitettiin toukokuussa 2023. Ensimmäinen vaihe, jossa kävelykaduksi muutettiin kadun länsiosa Tikkuraitilta Vehkapolkuun asti, valmistui joulukuussa 2023. Ratatielle ulottuva itäisempi osa rakennetaan myöhemmin uudelleen kauppakeskus Tikkurin korttelin muutosten yhteydessä. Itäinen osa on kuitenkin osoitettu kävelykaduksi liikennemerkein, ja myös kadunvarsipysäköinti on osuudella kielletty. Valmistuessaan kävelykatukokonaisuus jatkuu Tikkurilan asemalta Asematietä ja Tikkuraittia pitkin Talvikkitielle asti. Asematien ja Tikkuraitin toisistaan erottava Kielotie on suunniteltu muutettavaksi 2020-luvun lopulla noin 150 metrin matkalta joukkoliikennebulevardiksi, jota pitkin kulkisi vain Vantaan pikaraitiotie.